Document ID: 31998R1307

ΚΑΝΟΝΙΣΜΟΣ (ΕΚ) αριθ. 1307/98 ΤΗΣ ΕΠΙΤΡΟΠΗΣ της 24ης Ιουνίου 1998 για την παρέκκλιση, για την περίοδο εμπορίας 1997/98, από τον κανονισμό (ΕΚ) αριθ. 708/98 σχετικά με την ανάληψη του αναποφλοίωτου ρυζιού (paddy) από τους οργανισμούς παρέμβασης και για τον καθορισμό των προς εφαρμογή διορθωτικών ποσών καθώς και των προσαυξήσεων και των μειώσεων που θα εφαρμοσθούν, όσον αφορά την προθεσμία παράδοσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως αγοράς στον τομέα του ρυζιού (1), όπως τροποποιήθηκε από τον κανονισμό (ΕΚ) αριθ. 192/98 (2), και ιδίως το άρθρο 8 στοιχείο β) τρίτη περίπτωση,
Εκτιμώντας:
ότι το άρθρο 6 παράγραφος 1 του κανονισμού (ΕΚ) αριθ. 707/98 της Επιτροπής (3), θεσπίζει ότι η παράδοση του ρυζιού (paddy) στον οργανισμό παρέμβασης πρέπει να πραγματοποιηθεί το αργότερο στο τέλος του δεύτερου μήνα που έπεται του μήνα παραλαβής της προσφοράς, χωρίς όμως να πραγματοποιείται μετά τις 31 Αυγούστου της τρέχουσας περιόδου εμπορίας 7
ότι οι ποσότητες ρυζιού paddy που έχουν προσφερθεί στην παρέμβαση από την αρχή του Απριλίου 1998 φθάνουν σε σημαντικές ποσότητες 7 ότι σε ορισμένα κράτη μέλη εμφανίζονται δυσκολίες παραλαβής και αποθεματοποιήσεως 7 ότι με τις περιστάσεις αυτές διαπιστώνεται ότι είναι πολύ σύντομη η προθεσμία παραδόσεως που αναφέρεται ανωτέρω 7 ότι πρέπει, συνεπώς, να προβλεφθεί για την τρέχουσα περίοδο μεγαλύτερη προθεσμία παραδόσεως, η οποία θα λήγει την τελευταία ημέρα της περιόδου αυτής, και να υπάρξει παρέκκλιση από την εφαρμογή της προαναφερθείσας διάταξης του κανονισμού (ΕΚ) αριθ. 708/98 για την περίοδο αυτή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1997/98, κατά παρέκκλιση από το άρθρο 6 παράγραφος 1 του κανονισμού (ΕΚ) αριθ. 708/98, η παράδοση ρυζιού paddy πρέπει να πραγματοποιηθεί το αργότερο στις 31 Αυγούστου της τρέχουσας περιόδου. Σε περίπτωση τμηματικής παραδόσεως, το τελευταίο τμήμα της παρτίδας πρέπει να παραδοθεί σύμφωνα με το παρόν εδάφιο.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1998.

Labels: 0
3
17
15